इस यात्रा-क्रम में इस पत्रिका द्वारा सर्वाधिक महत्वपूर्ण ऐतिहासिक कार्य हुआ शताब्दी-विशेषांकों की शृंखला के रूप में। "हिंदी साहित्यिक पत्रिका के पिछले सौ वर्षों के इतिहास में यह पहली बार संभव हुआ कि किसी पत्रिका ने एक वर्ष के भीतर लगातार पांच विशेषांक..." प्रकाशित किये। बीसवीं शताब्दी के साहित्य एवं कला-माध्यमों पर केन्द्रित इस शृंखला के अंतर्गत 'शताब्दी कथा विशेषांक' (जनवरी-फरवरी 2000), 'शताब्दी पंजाबी साहित्य विशेषांक' (मार्च-अप्रैल 2000), 'शताब्दी कविता विशेषांक' (मई-जून 2000), 'शताब्दी नाटक विशेषांक' (जुलाई-अगस्त 2000), 'बांग्ला साहित्य : शताब्दी विशेषांक' (सितंबर-अक्टूबर 2000), 'शताब्दी सिनेमा विशेषांक' (फरवरी-मार्च 2002), 'शताब्दी आलोचना पर एकाग्र'-1,2,3 (मई, जून, जुलाई 2002), आदि के रूप में उपलब्धियों का एक मानदण्ड कायम कर दिया गया। इन विशेषांकों के स्थायी महत्त्व के कारण पुस्तक-रूप में भी इनका प्रकाशन 'कथा-साहित्य के सौ बरस', 'पंजाबी साहित्य के सौ बरस', 'कविता के सौ बरस', 'नाटक के सौ बरस', 'सिनेमा के सौ बरस', 'आलोचना के सौ बरस' आदि नामों से प्रायः यथावत् होते गया।

शताब्दी सिनेमा विशेषांक
'शताब्दी साहित्य' शृंखला के विशेषांक
आलोचना विशेषांक
शताब्दी कथा विशेषांक